David Boreanaz

David Paul Boreanaz američki je glumac, TV-filmski producent i režiser, poznat po ulozi Angela u serijama Buffy, ubica vampira i Angel. Od 2005. glumi specijalnog agenta FBI-a Seeleya Bootha u FOX-ovoj kriminalističkoj seriji Kosti.

 Rane godine 
Rođen je u Buffalu, ali je odrastao u Philadelphiji, gdje je njegov otac, David Thomas Boreanaz, radio kao voditelj vremenske prognoze; njegova majka Patti radi u putničkoj agenciji."Biografija Davida Boreanaza", Filmreference.com. S očeve strane vuče porijeklo iz Italije (prezime Boreanaz je iz Valle d'AosteHarriet Winslow, "Crni Anđeo iz Buffyja dobija vlastita krila", The Washington Post, 27. 12. 1998."Ukorak sa... Davidom Boreanazom", Parade.com.), a s majčine iz Slovačke.The Bonnie Hunt Show, 17. 9. 2008. Po vjeri je rimokatolik.

Pohađao je Školu Svetog Djeteta, a nakon toga Malvern Preparatory School u Malvernu (Pennsylvania). Zatim je otišao na koledž Ithaca u istoimenom mjestu u državi New York.Jeff Candura, "On nije (više) anđeo" , Fuse.ithaca.edu, 27. 3. 2007. Nakon diplomiranja preselio se u Hollywood u potrazi za glumačkom karijerom.

 Karijera 
Njegovo prvo plaćeno glumačko pojavljivanje bilo je u seriji Bračne vode kao Kellyn momak-motorist koga premlati njen otac Al. Odabran je za ulogu u Buffy, ubica vampira nakon što ga je Martiju Noxonu predložio Boreanazov susjed.Buffy, ubica vampira, specijalni dodaci na DVD-u. U toj kultnoj seriji glumio je tajanstvenog Angela, vampira koji je proklet dušom kao kazna za njegove grijehe iz prošlosti. Serija je postigla ogroman uspjeh i Boreanaz je imao glavnu ulogu u njenom spin-offu, Angelu, koji je liku dao mogućnost da se razvije i koji se koncentrirao na Angelovu borbu za iskupljenje za grijehe koje je počinio prije no što je dobio nazad svoju dušu. Glumio je u Buffyju od 1997. do 1999, počevši tada s radom u Angelu, koji se prikazivao do 2004, s nekoliko gostujućih pojavljivanja u Buffyju nakon odlaska.

Njegova jedina glavna uloga u većim filmovima bila je ona u hororu Valentine iz 2001, s Denise Richards i Katherine Heigl. 2002. imao je sporednu ulogu u Lifetimeovom TV-filmu I'm with Lucy. 2003. pojavio se u spotu britanske pjevačice Dido za hit-singl White Flag, a posudio je i glas Leonu (Squall Leonhart) u videoigri Kingdom Hearts, ali nije reprizirao svoju ulogu u nastavku igre. Od 2005. tumači glavnu ulogu u Kostima, zajedno s Emily Deschanel. Također se pojavio u kanadskom filmu Te djevojke u ulozi motorista; film je imao ograničenu distribuciju po kanadskim kinima u martu 2006. nakon premijere na filmskim festivalima u Torontu i Vancouveru. Imao je glavne uloge u nezavisnim filmovima Mr Fix It i Suffering Man's Charity (izdan na DVD-u kao Ghost Writer), te u 4. nastavku poznatog horora Vrana (Vrana: Opaka molitva), zajedno s Tarom Reid.

Iste godine posudio je glas Halu Jordanu u dugometražnom animiranom filmu Liga pravde: Nova granica, koji je verzija stripa poznate kuće DC Comics. U finalu 3. sezone Kostiju vidimo Bootha u kadi kako čita izdanje sa Zelenim Fenjerom, likom kojem je posudio glas u tom filmu.

Osim što je izvršni producent Kostiju od njihove 3. sezone, Boreanaz je i režirao epizodu The Bones That Foam. To mu je bio drugi režiserski rad; u posljednjoj sezoni Angela režirao je epizodu "Soul Purpose". Nakon toga, režirao je i jubilarnu, 100. epizodu Kostiju (The Parts in the Sum of the Whole), u okviru 5. sezone.Intervju s Davidom Boreanazom, Whedonsworld.co.uk, septembar 2008.

 Lični život 
 Porodica 
mini|desno|250x|Boreanaz sa suprugom Jaime Bergman 2006. godine.
Boreanaz živi u Los Angelesu. Od 7. 6. 1997. do oktobra 1999. bio je u braku s Ingrid Quinn. Ponovo se oženio 24. 11. 2001. glumicom i bivšom Playboyevom djevojkom Jaime Bergman. Imaju sina Jadena (Jaden Rayne Boreanaz, r. 2002)"Supruga Davida Boreanaza: 'Još sam ljuta'", People.com, 7. 5. 2010. i kćerku Bellu (Bardot Vita Boreanaz, r. 2009)."David Boreanaz i njegova supruga dobili kćerku", People.com, 1. 9. 2009.
 Bračna nevjera 
U maju 2010. Boreanaz je priznao da je više puta prevario suprugu.Jennifer Garcia, "David Boreanaz priznao: 'Prevario sam svoju suprugu'", People.com, 4. 5. 2010. Potvrđeno je da je imao aferu s Rachel Uchitel, ljubavnicom Tigera Woodsa."Imenovana Boreanazova tajanstvena ljubavnica" , Toronto Sun, 14. 5. 2010."Uchitel priznala da je imala aferu s Davidom Boreanazom", The Times of India, 14. 5. 2010.Emily Sheridan, (May 13, 2010). "Ljubavnica Nº 1 Tigera Woodsa, Rachel Uchitel, priznala aferu sa zvijezdom Buffyja Davidom Boreanazom", Daily Mail (London), 13. 5. 2010.

 Rekonstruktivna hirurgija 
2004. godine Boreanazu je urađen rekonstruktivni hirurški zahvat na prednjem križnom ligamentu lijevog koljena, rezultat povrede prilikom trčanja u srednjoj školi koja tada nije u potpunosti sanirana."David Boreanaz: Najpoznatiji TV-vampir vratio se; samo, ovog puta 'zagrizao' je za zločin kao FBI-agent u FOX-ovoj novoj seriji Kosti", Men's Fitness 2005. Njegov oporavak nije utjecao na snimanje Angela, iako je ograničio njegovu pokretnost i fizičke aktivnosti u nekoliko epizoda, uključujući i njegov već spomenuti režiserski debi.

 Tužba za seksualno uznemiravanje 
U julu 2010. Kristina Hagan, statistica u Kostima, tužila je Boreanaza i 20th Century Fox Television za odštetu veću od 25.000 dolara. Tvrdila je da ju je Boreanaz više puta pokušao poljubiti i milovati u augustu 2009. i podnijela je tužbu zbog seksualnog uznemiravanja i namjernog nanošenja emocionalne boli. U martu 2011. advokat Gloria Allred izjavila je da je tužba "razriješena", ali nije dala više detalja."Zvijezdu Kostiju Davida Boreanaza tužila neimenovana glumica zbog seksualnog uznemiravanja" , NYdailynews.com, 22. 7. 2010.David Boreanaz riješio tužbu za seksualno uznemiravanje sa statisticom u Kostima, Kristinom Hagan" , NYdailynews.com, 31. 3. 2011.

 Filmografija 
 Film 
 Godina Film Uloga Napomene 1993. Najbolji od najboljih 2 statist nepotpisan Škola skijanja u Aspenu statist nepotpisan 1996. Macabre Pair of Shorts žrtva vampira 2001. Valentinovo Adam Carr/Jeremy Melton 2002. I'm With Lucy Luke 2005. Vrana: Opaka molitva Luc Crash  2006. Te djevojke Keith Clark ogtraničena distribucija Mr. Fix It Lance Valenteen  The Hard Easy Roger Hargitay  2007. Suffering Man's Charity Sebastian videofilm 2008. Liga pravde: Nova granica Hal Jordan/Zeleni Fenjer glas  videofilm  animirani film 2010. The Mighty Macs Ed Rush čeka se na distribuciju

 Televizija 
 Godina Serija Uloga Napomene 1993. Bračne vode Frank epizoda: "Movie Show" 1997–2001, 2003. Buffy, ubica vampira Angel 57 epizoda 1999–2004. Angel glavna uloga  110 epizoda  režirao 1 epizodu ("Soul Purpose") 2002. Baby Blues Johnny epizoda: "Teddy-Cam" 2006. Punk'd "glumi" sam sebe 1 epizoda 2005–2017 Kosti Seeley Booth glavna uloga  koproducent s Emily Deschanel  povremeni režiser (3 epizode dosad) 2010. Family Guy "Aurora Boreanaz" epizoda: "Road to the North Pole"  gostujuća zvijezda

 Videoigre 
 Godina Igra Uloga Napomene 2002. Buffy, ubica vampira  Angel (Xbox) Kingdom Hearts Leon 

 Reference 

 Vanjski linkovi 

 David Boreanaz na Allmovie 
 Radovi o Davidu Boreanazu  u bibliotekama (katalog WorldCat)
 Priča s naslovne strane magazina Smoke
 Intervju za Bullz-Eye.com  (1. 11. 2006)
 Intervju za Globe & Mail  (10. 10. 2005)
 Galerija slika i intervju
 https://web.archive.org/web/20181008161234/http://www.davidboreanaz.es/ (stranica na španskom)

Kategorija:Rođeni 1969.
Kategorija:Američki glumci
Kategorija:Američki televizijski producenti
Kategorija:Američki režiseri
Kategorija:Amerikanci porijeklom iz Italije
Kategorija:Amerikanci porijeklom iz Slovačke
Kategorija:Biografije, Buffalo (New York)
Kategorija:Živi ljudi